open-index/open-wikipedia-markdown huggingface dataset:
కార్పెట్ ఏరియా

ఇంటి కొనుగోలు సమయంలో ముఖ్యంగా అపార్ట్‌మెంట్లలోని ఫ్లాట్లలో కార్పెట్‌ ఏరియా, బిల్టప్‌ ఏరియా, సూపర్‌ బిల్టప్‌ ఏరియా పదాలు వినిపిస్తుంటాయి.కార్పెట్‌ ఏరియా 
ఇంట్లో గదుల్లోని గచ్చు పరిధి వరకు విస్తరించిన ప్రాంతాన్ని కార్పెట్‌ ఏరియాగా పరిగణిస్తారు. గోడలను మినహాయించి లెక్కిస్తారు. ఉమ్మడి స్థలం మెట్లు, లిఫ్ట్‌, లాబీ, ఆట స్థలం వంటివి ఇందులోకి రావు. కాబట్టి కొనేటప్పుడు కార్పెట్‌ ఏరియా ఎంత అనేది తెలిస్తే వంటగది, హాలు, పడకగది, పిల్లల గది ఏ విస్తీర్ణంలో రాబోతుందనేది అవగాహనకు రావొచ్చు. చాలామంది బిల్డర్లు కార్పెట్‌ ఏరియాను వారి బ్రోచర్లలో స్పష్టం చేయరు. బిల్టప్‌ ఏరియా, సూపర్‌ బిల్టప్‌ ఏరియాపైనే ధర వసూలు చేస్తారు. సాధారణంగా బిల్టప్‌ ఏరియాలో 70 శాతం వరకు కార్పెట్‌ ఏరియా ఉంటుంది.రెరా చట్టం ప్రకారం కార్పెట్‌ ఏరియాని మాత్రమే సేల్‌ చేయాలి.

కార్పెట్ ఏరియా అనేది వాస్తవానికి కార్పెట్ ద్వారా కవర్ చేయబడే ప్రాంతం, లేదా లోపలి గోడల యొక్క మందాన్ని మినహాయించి అపార్ట్ మెంట్ యొక్క ప్రాంతం. కార్పెట్ ప్రాంతంలో లాబీ, లిఫ్ట్, మెట్లు, ప్లే ఏరియా మొదలైన సాధారణ ప్రాంతాలతో కవర్ అయ్యే స్థలం చేర్చబడదు. కార్పెట్ ఏరియా అనేది హౌసింగ్ యూనిట్ లో ఉపయోగించడం కొరకు మీరు పొందే వాస్తవ ప్రాంతం. కాబట్టి మీరు ఇల్లు వెతుక్కున్నప్పుడు, కార్పెట్ ఏరియాను చూసి, మీ నిర్ణయం తీసుకోండి, ఎందుకంటే ఆ సంఖ్య మీ వద్ద ఉన్న వాస్తవ స్థలం గురించి మీకు ఒక అవగాహన ను ఇస్తుంది. కార్పెట్ ప్రాంతంపై దృష్టి సారించడం వల్ల వంటగది, బెడ్ రూమ్, లివింగ్ రూమ్ మొదలైన వాటిలో ఉపయోగించే ప్రాంతాన్ని అర్థం చేసుకోవడానికి మీకు సహాయపడుతుంది.

మొత్తం కార్పెట్ ఏరియాను లెక్కించడం కొరకు, మీకు 1,000 చదరపు అడుగుల బిల్ట్ అప్ ఏరియా ఉన్నదని అనుకుందాం, అప్పుడు కార్పెట్ ఏరియా 1,000 చదరపు అడుగుల నుంచి 70 శాతం ఉంటుంది, అంటే 700 చదరపు అడుగులకు సమానం.

అవగాహన కోసం క్రింది పట్టికను చూడండి.

## కార్పెట్ ఏరియా, బిల్టప్ ఏరియా, సూపర్ బిల్ట్ అప్ ఏరియా డిఫరెన్స్ టేబుల్

## మూలాలు
అరకు కాఫీ

సేంద్రీయ పద్ధతుల్లో గిరిజనుల చేత అరకులోయలో పండుతున్న కాఫీకి ‘అరకుకాఫీ’ అనే పేరు 
## చరిత్ర
ఆంధ్రప్రదేశ్ అటవీశాఖ 1960లో విశాఖపట్నం జిల్లాలోని రిజర్వ్‌ అటవీ ప్రాంతంలో కాఫీ పంటను 10,100 ఎకరాలలో అభివృద్ధి చేసారు. ఈ కాఫీ తోటల్ని 1985లో అటవీ అభివృద్ధి సంస్ధకు అప్పచెప్పారు.
1956 లో గిరిజన సహకార సంస్ధ ఏర్పాడ్డక, కాఫీ బోర్డు వారు యీ సంస్ధని కాఫీ తోటల అభివృద్ధి కోసం వుపయోగించుకోవాలని వుద్దేశించారు. ఆ రకంగా గుర్తింపబడి, గిరిజనుల ద్వారా కాఫీ తోటల పెంపంకంలో జిసిసి కృషి చేయడం ప్రారంభమైంది. 1975 నుంచి 1985 వరకు జిసిసిలో ఒక ప్రత్యేక కాఫీ తోటల అభివృది విభాగం పనిచేస్తూ సుమారు 4000 హెక్టర్ల కాఫీ తోటల పెంపకం గిరిజన ప్రాంతాల్లో మొదలయ్యింది. అరకులో తయారయ్యే అర్గానిక్ కాఫీ విశ్వవ్యాప్తంగా గుర్తింపు పొందింది.

1985 తర్వాత జిసిసి ఆధ్వర్యంలో అరకుకాఫీ అభివృద్ధి కోసం గిరిజన సహకార కాఫీ అభివృద్ధి సంస్ధ (గిరిజన కోఆపరేటివ్‌ ప్లాంటేషన్‌ డెవలప్‌మెంట్‌ కార్పోరేషన్‌) స్ధాపించారు. ఈ రకంగా ‘జిసిసి’ ద్వారా, జిసిపిడిసి ద్వారా అభివృద్ధి చేసిన కాఫీ తోటల్ని గిరిజన రైతులకు ఒక్కో కుటుంబానికి రెండు ఎకరాలు చొప్పున పంచి ఇచ్చారు.
1997 జూలైలో జిసిపిడిసి సంస్ధ కార్యకలాపాలను సిబ్బందితో సహా ఐటిడిఎలో విలీనంచేసి కాఫీ అభివృద్ధి కార్యక్రమాలను పంచవర్ష ప్రణాళికబద్ధంగానూ, MGNREGS నిధుల సహాయంతో అభివృద్ధి చేసి యీ నాటికి లక్ష ఎకరాలకు చేరి, కాఫీ తోటలు గిరిజన రైతుల ద్వారా సాగు చేస్తున్నారు.
## ప్రాముఖ్యం
2003 నుంచి 2012 మధ్యకాలంలో….అంటే పదేళ్ళలో విశాఖ కాఫీ ఏడుసార్లు రీజినల్ స్థాయి అవార్డులు పొందింది. జీకే వీధి, చింతపల్లి, పెదబయలు, మినుములూరు, అనంతగిరి, అరకులోయ తోటల్లో సాగయిన కాఫీ గింజలు నాణ్యమైనవనిగా కాఫీ పంట నిపుణులు తేల్చారు. 2007లో ఆదివాసీ రైతులు ఉత్పత్తి చేసిన అరకు భారతదేశంలోనే మొట్టమొదటి ఆర్గానిక్ కాఫీ బ్రాండ్. ప్రపంచంలో కాకపోయినా కౌంటీలోని కొన్ని అత్యుత్తమ కాఫీ తోటలు అరకు లోయలో కనిపిస్తాయి. రుచికరమైన కప్పు కాఫీ కోసం ఎంత దూరమైనా వెళ్లే వారికి ఇది సరైన ప్రదేశం. 

## అరకు లోయలో కాఫీ ప్లాంటేషన్
అరకు కాఫీ తోటలకు కూడా ప్రసిద్ధి చెందింది, ఇది భారతదేశంలో మొట్టమొదటి గిరిజన పెంపకందారుల సేంద్రీయ కాఫీ బ్రాండ్.

## పార్లమెంటులో అరకు కాఫీ
ఆంధ్రప్రదేశ్ అల్లూరి సీతారామరాజు జిల్లా లోని ఏజెన్సీ గిరిజన ప్రాంతాల్లో గిరిజనులు సహజ పద్ధతుల్లో సాగు చేస్తున్న కాఫీ పంటికి ప్రత్యేక గుర్తింపుతో పాటు ఆర్గానిక్ సర్టిఫికేషన్ సాధించింది.
విదేశాలకు ఎగుమతి చేసే అవకాశాలు కల్పించడంతో గిరిజనుల ఆదాయం వనరులు మెరుగు పరిచాయి. ఈ కాఫీ పంటలను ఎక్కువ మోతాదులో పండించడం వల్ల గిరిజన రైతుల జీవితంలో  వెలుగులు నింపిందని  భావిస్తున్నారు.
కేంద్ర కాఫీ బోర్డు గణాంకాల ప్రకారం 12 వేల టన్నుల ఉత్పత్తితో 
ఆంధ్రప్రదేశ్ రాష్ట్రానికి నాల్గో స్థానంలో దక్కింది. రూపాయి 526 కోట్లతో నారా  చంద్రబాబునాయుడు ప్రభుత్వం సమగ్ర కాఫీ తోటల పెంపకానికి ప్రాజెక్టును మంజూరు చేశారు.

## మూలాలు


వర్గం:కాఫీ రకాలు
వర్గం:అరకులోయ ప్రాంత పంటలు
వర్గం:అరకులోయ
గాదరి కిషోర్ కుమార్

**డా.గాదరి కిశోర్ కుమార్**, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి నుండి తుంగతుర్తి శాసనసభ నియోజకవర్గం ఎమ్మెల్యేగా ప్రాతినిధ్యం వహిస్తున్నాడు.

## జననం
కిశోర్ కుమార్ 1981, జూన్ 16న గాదరి మారయ్య - సుజాత దంపతులకు తెలంగాణ రాష్ట్రం, సూర్యాపేట జిల్లాలోని తుంగతుర్తిలో జన్మించాడు.

## విద్యార్థి జీవితం
1990-1996 వరకు నల్లగొండ జిల్లా సర్వేల్ లోని రెసిడెన్సియల్ పాఠశాలలో చదివాడు. 2006లో ఉస్మానియా విశ్వవిద్యాలయం నుండి ఎంఏ జర్నలిజం చేసి, 2017లో పిహెచ్.డి. పట్టా అందుకున్నాడు. విశ్వవిద్యాలయం విద్యార్థిగా ఉన్న సమయంలో తెలంగాణ ప్రత్యేక రాష్ట్ర విద్యార్థి ఉద్యమంలో కీలక పాత్ర పోషించాడు.

## వ్యక్తిగత జీవితం
కిశోర్ కు కమలతో 2014, ఆగస్టు 14న వివాహం జరిగింది. వారికి ఇద్దరు కుమారులు ఉన్నారు.

## రాజకీయ జీవితం
2014లో జరిగిన అసెంబ్లీ ఎన్నికల్లో తెలంగాణ రాష్ట్ర సమితి పార్టీ తరపున తుంగతుర్తి శాసనసభ నియోజకవర్గం నుండి పోటీచేసి, భారత జాతీయ కాంగ్రెస్ అభ్యర్థి అద్దంకి దయాకర్ పై 2,379 ఓట్ల మెజారిటీతో గెలుపొందాడు. గాదరి కిశోర్ ను తెలంగాణ రాష్ట్ర ముఖ్యమంత్రి పార్లమెంటరీ సెక్రటరీగా నియమించడమే కాకుండా వైద్య, ఆరోగ్యశాఖ బాధ్యతలను అప్పగించాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై తుంగతుర్తి శాసనసభ నియోజకవర్గం నుండి పోటీచేసి కాంగ్రెస్ పార్టీ అభ్యర్థి అద్దంకి దయాకర్ పై 1,847 ఓట్ల మెజారిటీతో గెలుపొందాడు.

## మూలాలు

వర్గం:1981 జననాలు
వర్గం:జీవిస్తున్న ప్రజలు
వర్గం:తెలంగాణ రాష్ట్ర సమితి రాజకీయ నాయకులు
వర్గం:సూర్యాపేట జిల్లా నుండి ఎన్నికైన శాసన సభ్యులు
వర్గం:సూర్యాపేట జిల్లా రాజకీయ నాయకులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:సూర్యాపేట జిల్లా వ్యక్తులు
మెండోర మండలం

**మెండోర మండలం,** తెలంగాణ రాష్ట్రం, నిజామాబాద్ జిల్లాకు చెందిన మండలం. ఇది సమీప పట్టణం ఆర్మూర్ నుండి 26 కి. మీ. దూరంలో 7వ జాతీయ రహదారి పక్కన ఉంది. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలం ఏర్పడింది. ప్రస్తుతం ఈ మండలం ఆర్మూరు రెవెన్యూ డివిజనులో భాగం. పునర్వ్యవస్థీకరణకు ముందు ఈ మండల కేంద్రం మెండోరా ఇది నిజామాబాదు డివిజనులో బాల్కొండ మండలంలో ఉండేది.ఈ మండలంలో 8 రెవెన్యూ గ్రామాలు ఉన్నాయి.మండలం కోడ్:04344. మెండోర మండలం, నిజామాబాదు లోక్‌సభ నియోజకవర్గంలోని నిజామాబాదు (పట్టణ) శాసనసభ నియోజకవర్గం కింద నిర్వహించబడుతుంది. మండల కేంద్రం మెండోర.

## గణాంకాలు
2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 74 చ.కి.మీ. కాగా, జనాభా 28,439. జనాభాలో పురుషులు 13,506 కాగా, స్త్రీల సంఖ్య 14,933. మండలంలో 6,917 గృహాలున్నాయి.

## 2016 లో ఏర్పడిన కొత్త మండలం
గతంలో మెండోర గ్రామం నిజామబాదు జిల్లా, నిజామాబాదు రెవెన్యూ డివిజను పరిధిలోని బాల్కొండ మండల పరిధిలో ఉంది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా మెండోర గ్రామాన్ని నూతన మండల కేంద్రంగా నిజామాబాదు జిల్లాలో కొత్తగా ఏర్పడిన ఆర్మూరు రెవెన్యూ డివిజను పరిధిలో 8 (1 +7) (ఎనిమిది) గ్రామాలుతో నూతన మండలంగా ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది.

## మండలంలోని గ్రామాలు

### రెవెన్యూ గ్రామాలు
#మెండోర
# చకెరియాల్
# సావేల్ 
# సోన్‌పేట్ 
# దూద్‌గావ్
# కోడేచెర్ల
# బుస్సాపూర్
# వెలగటూర్

## మూలాలు

## వెలుపలి లంకెలు

వర్గం:నిజామాబాదు జిల్లా మండలాలు
వర్గం:2016 లో ఏర్పాటైన తెలంగాణ మండలాలు
రాకీ (1988 సినిమా)

ప్రముఖ సినిమానటి జయప్రద తన సోదరుడు శ్రీరామ్‌కుమార్‌ను హీరోగా పరిచయం చేస్తూ నిర్మించిన సినిమా. దీనికి మూలం ఇదే పేరుతో సంజయ్ దత్, టినా మునిమ్‌ నటించిన హిందీ హిట్ సినిమా.
## నటీనటులు
* శ్రీరామ్‌కుమార్
* సువర్ణ
* జయప్రద
* రాజ్‌బాబు
* సత్యనారాయణ
* నూతన్ ప్రసాద్
* కోట శ్రీనివాసరావు
* సుజాత
* రమాప్రభ
## సాంకేతిక వర్గం
* సంగీతం: ఆర్.డి.బర్మన్
* గీతరచన: ఆత్రేయ, వేటూరి
* సంభాషణలు: గణేశ్ పాత్రో
* ఛాయాగ్రహణం: పి.దేవరాజ్
* కళ: రంగా
* నృత్యాలు: శ్రీనివాస్
* పోరాటాలు: స్వామి
* ప్రొడక్షన్: ఆర్.బి.కృష్ణ
* సంయుక్త దర్శకత్వం: మన్నె రాధాకృష్ణ
* కూర్పు: గౌతంరాజు
* దర్శకత్వం: పి.చంద్రశేఖరరెడ్డి
* నిర్మాతలు: నీలవేణి కృష్ణ, సౌందర్య

## మూలాలు

వర్గం:కోట శ్రీనివాసరావు నటించిన సినిమాలు
వర్గం:నూతన్ ప్రసాద్ నటించిన సినిమాలు
వర్గం:సత్యనారాయణ నటించిన సినిమాలు
వర్గం:సుజాత నటించిన సినిమాలు
వర్గం:కె.ఆర్.విజయ నటించిన సినిమాలు
నల్లాల ఓదేలు

**నల్లాల ఓదేలు**, తెలంగాణకు చెందిన రాజకీయ నాయకుడు. తెలంగాణ రాష్ట్ర సమితి పార్టీ తరపున 2009 నుండి 2018 వరకు చెన్నూర్ శాసనసభ నియోజకవర్గం ఎమ్మెల్యేగా ప్రాతినిధ్యం వహించాడు.

## జననం - విద్యాభ్యాసం
ఓదేలు 1964, జూలై 10న రాజం - పోశమ్మ దంపతులకు తెలంగాణ రాష్ట్రం, మంచిర్యాల జిల్లాలోని మందమర్రి గ్రామంలో జన్మించాడు. ఓదేలు 1989లో హైదరాబాదులోని ఉస్మానియా విశ్వవిద్యాలయం నుండి బి.ఏ. పూర్తిచేశాడు.

## వ్యక్తిగత జీవితం
ఓదేలుకు కోటపల్లి జిల్లా పరిషత్ చైర్‌పర్సన్‌గా పనిచేసిన భాగ్యలక్ష్మితో వివాహం జరిగింది. వారికి ఇద్దరు కుమారులు, ఒక కుమార్తె ఉన్నారు. ఓదేలు ప్రైవేటు పాఠశాల కరస్పాండెంట్ గా కొంతకాలం పనిచేశాడు.

## రాజకీయ ప్రస్థానం
ఓదేలు తెలంగాణ రాష్ట్ర సమితి (టీఆర్‌ఎస్) పార్టీతో తన రాజకీయ జీవితాన్ని ప్రారంభించాడు. 2009లో అసెంబ్లీ ఎన్నికల్లో తెలంగాణ రాష్ట్ర సమితి పార్టీ తరపున చెన్నూర్ శాసనసభ నియోజకవర్గం నుండి పోటీచేసి 13వ ఉమ్మడి ఆంధ్రప్రదేశ్ శాసనసభ సభ్యుడిగా గెలుపొందాడు. ప్రత్యేక తెలంగాణ రాష్ట్రంకోసం జరిగిన ఉద్యమంలో భాగంగా 2010 ఫిబ్రవరి 14న తన ఎమ్మెల్యే పదవికి రాజీనామా చేసిన ఓదేలు 2010, జూలై 30న జరిగిన ఉప ఎన్నికల్లో తిరిగి ఎన్నికయ్యాడు. 2014లలో జరిగిన తెలంగాణ తొలి శాసనసభ ఎన్నికల్లో తెలంగాణ రాష్ట్ర సమితి పార్టీ తరపున చెన్నూర్ శాసనసభ నియోజకవర్గం నుండి పోటీచేసి భారత జాతీయ కాంగ్రెస్ అభ్యర్థి జి.వినోద్ పై గెలుపొందాడు. తెలంగాణ చీఫ్‌ విప్‌ గా నియమితులయ్యాడు.

నల్లాల ఓదెలు టీఆర్‌ఎస్‌ పార్టీకి 2022 మే 19న రాజీనామా చేసి ఢిల్లీలో కాంగ్రెస్‌ పార్టీ ప్రధాన కార్యదర్శి ప్రియాంక గాంధీ సమక్షంలో కాంగ్రెస్‌ పార్టీలో చేరాడు. ఆయన 2022 అక్టోబర్ 05న ప్రగతి భవన్‌లో టీఆర్‌ఎస్‌ వర్కింగ్‌ ప్రెసిడెంట్‌ కల్వకుంట్ల తారకరామారావు  సమక్షంలో టీఆర్‌ఎస్‌లో చేరాడు. నల్లాల ఓదేలు 2023 సెప్టెంబర్ 15న టీపీసీసీ అధ్యక్షుడు రేవంత్ రెడ్డి, ప్రచార కమిటీ కో ఛైర్మన్ పొంగులేటి శ్రీనివాస్ రెడ్డి సమక్షంలో కాంగ్రెస్ పార్టీలో చేరాడు.

## మూలాలు

వర్గం:తెలంగాణ రాష్ట్ర సమితి రాజకీయ నాయకులు
వర్గం:జీవిస్తున్న ప్రజలు
వర్గం:మంచిర్యాల జిల్లా రాజకీయ నాయకులు
వర్గం:మంచిర్యాల జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:మంచిర్యాల జిల్లా నుండి ఎన్నికైన శాసన సభ్యులు
వర్గం:తెలంగాణ శాసన సభ్యులు (2014)
పి.చంద్రశేఖరరెడ్డి (దర్శకుడు)

right|thumb|పి.చంద్రశేఖర రెడ్డి
**పి.చంద్రశేఖరరెడ్డి** (1933, అక్టోబరు 15 - 2022, జనవరి 3) తెలుగు సినిమా దర్శకుడు. ఇతడు దాదాపు 80 సినిమాలకు దర్శకత్వం వహించాడు.

## విశేషాలు
పి.సి.రెడ్డి, పి.చంద్రశేఖరరెడ్డిగా సినిమారంగంలో పరిచితుడైన **పందిళ్లపల్లి చంద్రశేఖరరెడ్డి** 1933, అక్టోబర్ 15వ తేదీన శ్రీ పొట్టి శ్రీరాములు నెల్లూరు జిల్లా, అనుమసముద్రంపేట మండలానికి చెందిన అనుమసముద్రం గ్రామంలో పందిళ్లపల్లి నారపరెడ్డి, సుబ్బమ్మ దంపతులకు జన్మించాడు. ఇతని తండ్రి ఆ గ్రామ మునసబుగా పనిచేశాడు. ఇతడు ఆ గ్రామంలో మూడవ తరగతి వరకు చదివి పై చదువులకు మద్రాసు వెళ్ళి తన అన్నయ్య బలరామిరెడ్డి వద్ద పెరిగాడు. మద్రాసులో నాలుగవ తరగతి నుండి డిగ్రీ వరకు చదివాడు. ఇంటర్మీడియట్, డిగ్రీ పచ్చయప్ప కళాశాలలో చదివాడు. అక్కడ ప్రముఖ దర్శకుడు వి.మధుసూధనరావు, వల్లం నరసింహారావులు ఇతనికి పరిచయమయ్యారు.

## సినిమారంగం
ఇతడు వల్లం నరసింహారావు ప్రోద్బలంతో శ్రీకృష్ణ రాయబారం చిత్రానికి ఎన్.జగన్నాథ్ వద్ద అసిస్టెంట్ డైరెక్టర్‌గా 1959లో చేరి సినీరంగ ప్రవేశం చేశాడు. తరువాత వి.మధుసూధనరావు వద్ద సహాయ దర్శకుడిగా, సహ దర్శకుడిగా 11 సంవత్సరాలు పనిచేశాడు. తరువాత ఆదుర్తి సుబ్బారావు వద్ద పూలరంగడు సినిమాకు కో డైరెక్టర్‌గా చేశాడు. ఇలా 11 ఏళ్ళకు పైగా అనుభవం సంపాదించుకున్న తర్వాత ఇతడు అనూరాధ అనే సినిమాకు మొదటి సారి దర్శకత్వం వహించాడు. అనూరాధ మొదట దర్శకత్వం వహించిన సినిమా అయినా మొదట విడుదలైన సినిమాలు విచిత్ర దాంపత్యం, అత్తలు కోడళ్లు. ఇవి 1971 ఏప్రిల్ 14వ తేదీన విడుదలయ్యాయి. కొత్త దర్శకుని రెండు సినిమాలు ఒకే రోజు విడుదలైన అరుదైన సందర్భం ఇది. అనూరాధ కూడా అదే సంవత్సరంలో విడుదలై ఒక దర్శకుని మూడు సినిమాలు ఒకే సంవత్సరం విడుదలైన రికార్డు సృష్టించాడు. తరువాత ఇతడు 2005 వరకు సుమారు 75 సినిమాలకు దర్శకత్వం వహించాడు. 2005 తరువాత ఇతడు సినిమాలకు దూరమైనా కొన్ని టి.వి.సీరియళ్లకు దర్శకత్వం వహించాడు. ఇటీవల వై.ఎస్. జగన్మోహన్ రెడ్డి జీవితం ఆధారంగా నిర్మించబడి 2014 డిసెంబరు 19న విడుదలైన జగన్నాయకుడు అనే సినిమాకు దర్శకత్వం వహించాడు. బి.గోపాల్, ముత్యాల సుబ్బయ్య, పి.ఎన్.రామచంద్రరావు, శరత్, వై.కె.నాగేశ్వరరావు మొదలైనవారు ఇతని వద్ద శిష్యరికం చేసి తరువాత గొప్ప దర్శకులుగా ఎదిగారు.

## దర్శకత్వం వహించిన తెలుగు సినిమాలు

# అత్తలు కోడళ్లు (1971)
# అనురాధ (1971)
# విచిత్ర దాంపత్యం (1971)
# ఇల్లు ఇల్లాలు (1972)
# బడిపంతులు (1972)
# మానవుడు - దానవుడు (1972)
# తల్లీ కొడుకులు (1973)
# మమత (1973)
# స్నేహ బంధం (1973)
# గౌరి (1974)
# పెద్దలు మారాలి (1974)
# కొత్త కాపురం (1975)
# పండంటి సంసారం (1975)
# పుట్టింటి గౌరవం (1975)
# సౌభాగ్యవతి (1975)
# పాడిపంటలు (1976)
# ఒకే రక్తం (1977)
# జన్మజన్మల బంధం (1977)
# పల్లెసీమ (1977)
# భలే అల్లుడు (1977)
# అనుకున్నది సాధిస్తా (1978)
# నాయుడుబావ (1978)
# పట్నవాసం (1978)
# రాముడు-రంగడు (1978)
# స్వర్గసీమ (1978)
# ముత్తయిదువ (1979)
# మానవుడు - మహనీయుడు (1980)
# భోగభాగ్యాలు (1981)
# జగ్గు (1982)
# పగబట్టిన సింహం (1982)
# బంగారు భూమి (1982)
# నవోదయం (1983)
# ప్రళయ గర్జన (1983)
# పులిజూదం (1984)
# ప్రళయ సింహం (1984)
# యమదూతలు (1984)
# ఈ ప్రశ్నకు బదులేది (1985)
# మాయలాడి (1985)
# రగిలేగుండెలు (1985)
# నా పిలుపే ప్రభంజనం (1986)
# అత్తగారు జిందాబాద్ (1987)
# తాండవ కృష్ణుడు (1987)
# పరాశక్తి (1987)
# ముద్దు బిడ్డ (1987)
# ఉక్కు సంకెళ్ళు (1988)
# రాకీ (1988)
# తొలిపొద్దు (1991)
# కాలచక్రం (1993)

## మరణం
పి. చంద్రశేఖర్ రెడ్డి అనారోగ్యంతో బాధపడుతూ 2022, జనవరి 3న చెన్నైలో మరణించాడు.

## మూలాలు

వర్గం:తెలుగు సినిమా దర్శకులు
వర్గం:1933 జననాలు
వర్గం:నెల్లూరు జిల్లా సినిమా దర్శకులు
వర్గం:2022 మరణాలు
పి. శివశంకర్

**పుంజల శివశంకర్** (ఆగష్టు 10, 1929 - ఫిబ్రవరి 27, 2017) తెలంగాణ రాష్ట్ర రాజకీయ నాయకుడు, కేంద్ర మాజీ మంత్రి. 1978, 80, 85లలో భారత జాతీయ కాంగ్రెస్ ఎం.పి.గా పనిచేశాడు.

## జననం
శివశంకర్ 1929, ఆగష్టు 10 న రంగారెడ్డి జిల్లా మామిడిపల్లిలో జన్మించాడు.

## విద్యాభ్యాసం - ఉద్యోగం
అమృత్‌సర్ నుంచి బి.ఏ. పట్టాను, ఉస్మానియా విశ్వవిద్యాలయం నుంచి న్యాయశాస్త్ర పట్టాను పొందాడు. 1974-75 మధ్యకాలంలో హైకోర్టు న్యాయవాదిగా పనిచేశాడు.

## కుటుంబ వివరాలు
పి.శివశంకర్‌ వివాహం 1950లో లక్ష్మీబాయితో జరిగింది. ఇతని కుమారుడు పి.వినయ్ గ్యాస్ట్రోఎంటరాలజీ వైద్యనిపుణులగా పనిచేస్తుండగా, కోడలు అలేఖ్య పుంజాల కూచిపూడి కళాకారిణిగా, నాట్య గరువుగా ఉన్నారు.ఆయన చిన్న కుమారుడు దివంగత పి.సుధీర్ కుమార్ మలక్ పెట్ మాజీ ఎమ్మెల్యేగా పనిచేశాడు.

## రాజకీయ ప్రస్థానం
1979 సంవత్సరంలో జరిగిన ఆరో లోక్‌సభ ఎన్నికల్లో సికింద్రాబాదు లోక్‌సభ నియోజకవర్గం నుంచి పోటీచేసి గెలుపొందాడు. 1980లో నిర్వహించిన రీ ఎలక్షన్‌లో తిరిగి సికింద్రాబాద్ నియోజకవర్గం నుంచి ఎన్నికయ్యాడు. ఇందిరాగాంధీ మంత్రి వర్గంలో కేంద్ర న్యాయశాఖ మంత్రిగా పనిచేశాడు. 1985, 1993 సంవత్సరాల్లో గుజరాత్ రాష్ట్రం నుంచి రాజ్యసభకు ఎన్నికయ్యాడు.

రెండోసారి విదేశీ వ్యవహారాల శాఖ, మానవ వనరుల శాఖ కేంద్ర మంత్రిగా పనిచేశాడు. 1987-88 సంవత్సరంలో ప్లానింగ్ కమిషన్ చైర్మన్‌గా పనిచేశాడు. 1994-95 సంవత్సరంలో సిక్కిం గవర్నర్‌గా, 1995-96 వరకు కేరళ గవర్నర్‌గా పనిచేశాడు. 1998లో తెనాలి లోక్‌సభ నియోజకవర్గం నుంచి పోటీచేసి ఓడిపోయాడు. 2004లో కాంగ్రెస్ పార్టీ నుంచి బయటకువచ్చి 2008లో చిరంజీవి ఏర్పాటుచేసిన ప్రజారాజ్యం పార్టీ పార్టీలో చేరి, కొంతకాలం పనిచేశాడు. శివశంకర్ కుమారుడు, ప్రముఖ వైద్యులు పి. వినయ్ కుమార్ కాంగ్రెస్ పార్టీ ముషీరాబాద్ ఇన్ ఛార్జ్ గా ఉన్నాడు.

## మరణం
గత కొంతకాలంగా అనారోగ్యంతో బాధపడుతున్న శివశంకర్ 2017, ఫిబ్రవరి 27 ఉదయం హైదరాబాద్ జూబ్లీహిల్స్ రోడ్ నంబర్ 52లోని తన స్వగృహంలో తుడి శ్వాస విడిచాడు.

## మూలాలు

## ఇతర లంకెలు
* నవతరం పూలే:పుంజాల శివశంకర్ 2017 మార్చి 1.

వర్గం:1929 జననాలు
వర్గం:పార్లమెంటు సభ్యులు
వర్గం:2017 మరణాలు
వర్గం:6వ లోక్‌సభ సభ్యులు
వర్గం:7వ లోక్‌సభ సభ్యులు
వర్గం:రంగారెడ్డి జిల్లా రాజకీయ నాయకులు
వర్గం:హైదరాబాదు జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
వర్గం:రంగారెడ్డి జిల్లా న్యాయవాదులు
వర్గం:హైదరాబాదు జిల్లా (సంయుక్త ఆంధ్రప్రదేశ్) కు చెందిన కేంద్ర మంత్రులు
వర్గం:గుజరాత్ నుండి ఎన్నికైన రాజ్యసభ సభ్యులు
వర్గం:హైదరాబాదు జిల్లాకు చెందిన గవర్నర్లు
టెంకాయచిప్ప శతకము

thumb|419x419px|టెంకాయచిప్ప శతకం రచయిత ఆంధ్రవాల్మీకి గా పేరు గన్న వావిలికొలను సుబ్బారావు
**టెంకాయచిప్ప శతకం,** ఆంధ్రవాల్మీకి గా పేరు గన్న వావిలికొలను సుబ్బారావు  రచించారు.

## నేపథ్యం
ఒంటిమిట్టలోని కోదండ రామాలయాన్ని పునరుద్ధరించడానికి ఒక కొబ్బరి చిప్పను బిక్షా పాత్రగా విరాళాలను పోగు చేశారు. ఈ సందర్భంగా ఈ శతకాన్ని అతను రచించాడు.  ఈ శతకాన్ని 1925 ఏప్రిల్ 6న ఒంటిమిట్ట కోదండరామస్వామి ఎదుట చదివి శ్రీరామచంద్రునికి అర్పించాడు. ఇందులో 155 పద్యాలున్నాయి. వీటిలో అధిక భాగం తేటగీతి పద్యాలు, మిగిలినవి కంద పద్యాలు. ఒక్క ఉత్పలమాల పద్యం కూర్చబడినది. 

టెంకాయ చిప్పను చేతితో ధరించి ఊరూరా తిరిగి బిచ్చమెత్తి వచ్చిన ధనంతో అతను ఆలయాన్ని పునరుద్ధరించాడు. ఎంత ధనం తనలో పడినా ఏదీ ఉంచుకొనక రామునకిచ్చి చివరకు ఖాళీ అయిన టెంకాయ చిప్పను చూచి "నీ జన్మ ధన్యము కదే టెంకాయ చిప్పా" అంటూ దానిమీద ఈ శతకాన్ని చెప్పిన మహాకవి వావికొలను సుబ్బారావు. 

## శతకంలోని పద్యం

:ఆంధ్రవాల్మీకి హస్తంబునందు నిలిచి
:రూప్యములు వేనవేలుగఁ బ్రోగుచేసి
:దమ్మడైనను వానిలో దాఁచుకొనక
:ధరణిజాపతి కర్పించి ధన్యవైతి
:కలదె నీకంటె గొప్ప టెంకాయచిప్ప


## మూలాలు

## బాహ్య లంకెలు

* http://sahitinandanam.blogspot.com/2020/01/blog-post_4.html

వర్గం:శతకాలు
వర్గం:తెలుగు పుస్తకాలు
కొండ్రు పుష్పలీల

**కొండ్రు పుష్పలీల** (జ.1963) తెలంగాణ రాష్ట్ర రాజకీయ నాయకురాలు, మాజీ మంత్రి. భారత జాతీయ కాంగ్రెస్ తరపున ఇబ్రహీంపట్నం శాసనసభ నియోజకవర్గం నుండి ప్రాతినిథ్యం వహించింది. మహిళా, సాంఘిక సంక్షేమ శాఖ మంత్రిగా పనిచేసింది.

## జననం - విద్యాభ్యాసం
పుష్పలీల 1963లో హైదరాబాద్ లోని వ్యాపారస్థుల కుటుంబంలో జన్మించింది. పుష్పలీల ఎనిమిది తోబుట్టువుల మధ్య రెండో సంతానం. వివాహం తర్వాత డిగ్రీ పూర్తిచేసింది. 1992లో ఉస్మానియా విశ్వవిద్యాలయం నుండి ఎం.ఎ., 1994 లో ఎం.ఫిల్ పూర్తిచేసింది.

## వివాహం
పుష్పలీలకు 1981 లో కొండ్రు రాందాస్ తో వివాహం జరిగింది. వీరికి ఇద్దరు పిల్లలు.

## రాజకీయ జీవితం
ఈవిడ షెడ్యూల్డ్ కులాల వర్గీకరణ కోసం పోరాటం చేసింది. 'ప్రజల వద్దకు పాలన' సమయంలో తెలుగుదేశం పార్టీ లోని చేరింది. 1999లో ఇబ్రహీంపట్నం శాసనసభ నియోజకవర్గం నుండి పోటీచేసి, పదిహేను సంవత్సరాల కమ్యూనిస్ట్ పార్టీ పాలనను ఓడించింది. అనంతరం తెలంగాణ రాష్ట్ర సమితిలో చేరింది. ఆ పార్టీలో టికెట్టు రాకపోవడంతో అటుతరువాత భారతీయ జాతీయ కాంగ్రెస్ పార్టీలో చేరి, పిసిసి కార్యదర్శి అయింది. 2014 ఎన్నికల్లో భారతీయ జనతా పార్టీ తరపున వికారాబాదు శాసనసభ నియోజకవర్గం నుండి పోటిచేసి ఓడిపోయింది. ఆమెను నవంబరు 18న 2023 ఎన్నికల ప్రచార కమిటీ, ప్లానింగ్ కమిటీ  కన్వీనర్‌గా కాంగ్రెస్ పార్టీ నియమించింది. 

ఆమె 2025 జూన్ 9న తెలంగాణ ప్రదేశ్ కాంగ్రెస్ కమిటీ ఉపాధ్యక్షురాలిగా నియమితురాలైంది.

## మూలాలు

వర్గం:1963 జననాలు
వర్గం:జీవిస్తున్న ప్రజలు
వర్గం:భారత జాతీయ కాంగ్రెస్ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:హైదరాబాదు జిల్లా మహిళా రాజకీయ నాయకులు
వర్గం:రంగారెడ్డి జిల్లా నుండి ఎన్నికైన ఆంధ్రప్రదేశ్ మహిళా శాసన సభ్యులు
శ్రీగిరి శతకము

**శ్రీగిరి శతకం** విశ్వనాథ సత్యనారాయణ రాసిన శతకం. ఈ  పుస్తకం 1965 లో ప్రచురించారు.  దీని ప్రత్యేకత ఏంటంటే ఆచార్య ఖండవల్లి లక్ష్మీ రంజనం గారు ఈ శతక పద్యాలకు ప్రతి దానికి ఆంగ్లంలో అర్థం వ్రాసాడు. ఈ శతకములో విశ్వనాథ వారు "శ్రీ శైల మల్లికార్జున మహా లింగ!" ను మకుటముగా ఉంచారు.

## శతకంలో పద్యం

శ్రీ నీరధి నిషంగ, భక్త జనతతి శ్రేయోనుషంగ!
మానాథశరసంగ, ప్రౌఢ వృషభ రాణ్మా ద్యుత్తరంగ!
క్ష్మానూతన శతాంగ! సంగాతోష్ణీ ష సౌరంబుభంగ !
శులాభిషంగ! శ్రీశైల మల్లికార్జున మహాలింగ!
**ఆచార్య శ్రీ ఖండవల్లి లక్ష్మీ రంజనం గారి ఆంగ్ల అనువాదం**

Oh Lord! for whom the oceans are the quivers, who is devoted to the well being of devotees; one to whom Lord Vishnu is the arrow; for whom the fatty bull is the furious charger; one who made a novel chariot of earth itself; for whom the waves of the holy Ganges form the folds of the turban; one who bears the trident as a favourite weapon; Oh, thou, the Great Mallikarjuna Linga of Srisaila!

## మూలాలు

## బాహ్య లంకెలు

* శ్రీశైల మహాలింగ_పద్యము | 'MAHALINGA' - SIVA STUTHI - Sa Pa Sa Web Series
*https://sapasawebseries.blogspot.com/2019/01/blog-post.html

వర్గం:శతకాలు
వర్గం:పద్యము
వర్గం:తెలుగు పుస్తకాలు
వర్గం:తెలుగు భాష
వర్గం:తెలుగు సాహిత్యం
శ్రీకాళహస్తి శతకము

thumb
**శ్రీకాళహస్తి శతకము** విశ్వనాథ సత్యనారాయణ రచిందాడు. ఇది విశ్వనాథ సత్యరానారాయణ రాసిన విశ్వనాథ మధ్యాక్కఱలులో ఒక భాగం.

## శ్రీకాళహస్తి శతకము
ఈ శతకములో విశ్వనాథ వారు "శ్రీ కాళ హస్తీస్వరా! మహా దేవ!"ను మకుటముగా ఉంచారు.

ఉదా:1

తొలినాడు కలకండ పలుకులంబోని, ధూర్జటి సుకవి
పలుకులంబోని దాహమ్ము, చూచెడు వరకాగ రాని
యలనటై నిను వచ్చి చూచి యప్పటి కారియు మరల
నలసట యగుచు శృఈ కాళహస్తీశ్వరా! మహాదేవ!


ఉదా: 2

దయగల్గెనేని బంగారముంజేతు తాకినయంత
దయలేదయేని భస్మీకరింతువు తాకినయంత
అయయొ నినుంజూచి భయపడవలెనా! ఆచుకోవలెన
ప్రయత ధీనిలయ శ్రీ కాళహస్తీశ్వరా! మహాదేవ!

## ఇది కూడా చూడండి
* విశ్వనాథ మధ్యాక్కఱలు

## మూలాలు

వర్గం:శతకాలు
వర్గం:పద్యము
వర్గం:తెలుగు పుస్తకాలు
వర్గం:తెలుగు భాష
వర్గం:తెలుగు సాహిత్యం
భద్రగిరి శతకము

**భద్రగిరి శతకము** విశ్వనాథ సత్యనారాయణ రచిందాడు. ఇది విశ్వనాథ సత్యరానారాయణ రాసిన విశ్వనాథ మధ్యాక్కఱలులో ఒక భాగం.

## మకుటం
ఈ శతకము లో విశ్వనాథ వారు "భద్ర గిరి పుణ్య నిలయ శ్రీ రామ!"ను మకుటముగా ఉంచారు.

## పద్యాలు
శ్రీ రామచంద్ర! యస్మద్ధృదురు వియత్ ప్రియతమ చంద్ర!

సారోపనిషదర్థభూత! ముక్తి యోషామణీ క్రీత

నీరధి భంగ! భూమీనుతా మనో నీరజభృంగ!

నీరధర శ్యామ! భద్రగిర్ పుణ్యనిలయ శ్రీరామ!

మరియొక్క యూహతో చెడిని నాదు నీ మాత్రమౌ పద్య

విరచనకే పొంగిపోయి శ్రీముతి విభవంబు నాకు

నొరిగింపనైన నొడళ్ళు వరుగులై యుగములు తపము

నెఱయించు టేలొకో భద్రగిరి పుణ్యనిలయ శ్రీరామ!
## ఇది కూడా చూడండి

* విశ్వనాథ మధ్యాక్కఱలు

## మూలాలు

వర్గం:శతకాలు
వర్గం:పద్యము
వర్గం:తెలుగు పుస్తకాలు
వర్గం:తెలుగు భాష
వర్గం:తెలుగు సాహిత్యం
కులస్వామి శతకము

భద్రగిరి శతకము విశ్వనాథ సత్యనారాయణ రచిందాడు. ఇది విశ్వనాథ సత్యరానారాయణ రాసిన విశ్వనాథ మధ్యాక్కఱలులో ఒక భాగం.
## మకుటం
ఈ శతకములో విశ్వనాథ వారు "నందమూర్నిలయ! విశ్వేశ్వరా! కులస్వామి!"ను మకుటముగా ఉంచారు.
## పద్యములు

ఇంతటి వ్యర్థమైనట్టి దేహమ్ము నిచ్చి నానోగ్ర
సంతాపములతోడ నేను బ్రదికి నీ సన్నిధిచేర
నంత తపంబు చేయంగనైన నీ యాజ్ఞ నా యాత్మ
ప్రాంతమా నందమూర్నిలయ విశ్వేశ్వరా! కులస్వామి!

నేయియంచును ద్రావ నూనెయంచును నెత్తిన పోయ
మాయురే కావైతి వింటి వేల్పవై మన్నింపవైతి
ఆయే వెలుంగవో యైన మన్నించు నవసరమేమి
రా! యయ్య నంద మూర్నిలయ! విశ్వేశ్వరా! కులస్వామి!

## ఇది కూడా చూడండి
* విశ్వనాథ మధ్యాక్కఱలు

## మూలాలు

వర్గం:శతకాలు
వర్గం:పద్యము
వర్గం:తెలుగు పుస్తకాలు
వర్గం:తెలుగు భాష
వర్గం:తెలుగు సాహిత్యం
నెకరు కల్లు శతకము

thumb
**నెకరు కల్లు శతకము** విశ్వనాథ సత్యనారాయణ రచిందాడు. ఇది విశ్వనాథ సత్యరానారాయణ రాసిన విశ్వనాథ మధ్యాక్కఱలులో ఒక భాగం.

## మకుటం
ఈ శతకములో విశ్వనాథ వారు "నెకరుకల్ ప్రాంత సిద్ధాబ్జ హేళి!"ను మకుటముగా ఉంచారు.

ఉదా:

శ్రీతమాల శ్యామలింగ! సిద్ధ సంసేవిత లింగ!
హేతుహాస సనాధ! అన్నపూర్ణా సహిత విశ్వనాథ
నీతామర ధునీక జాతజూటా! మణిశశి కిరీట!
స్ఫీత వియన్మౌళి  నెకరుకల్ ప్రాంత సిద్ధాబ్జ హేళి!

### ఇది కూడా చూడండి
* విశ్వనాథ మధ్యాక్కఱలు
## మూలాలు

వర్గం:శతకాలు
వర్గం:పద్యము
వర్గం:తెలుగు పుస్తకాలు
వర్గం:తెలుగు భాష
వర్గం:తెలుగు సాహిత్యం
సూర్య బీజ మంత్రము

ఈ సూర్య బీజ మంత్రము చాలా మహిమలు కలది. ఈ మంత్రము సర్వ కాల సర్వావస్థల యందు జపము జేసిన యెడల మంచి శ్రేయస్సు, దీర్ఘాయుస్సు , మంచి ఆరోగ్యము లభిస్తాయి అని ప్రతీతి. సర్వ సాధారణముగా ఈ బీజ మంత్రాన్ని గురు ముఖతః స్వీకరించి, శిష్యుడు శ్రవణ, మనన, నిధి ద్యాసనములు జేసిన మంచి ఫలితములు లభించును.  దీన్ని సహజముగా రోజుకు 108సార్లు జొప్పున ఒక మండలము (41) రోజులు కనుక భక్తి శ్రద్ధలతో జపము చేసిన సత్ఫలితములు లభించును. ఈ మంత్రాన్ని 7 గానీ, 21 గానీ , 41 గానీ  రోజులు జపమును  ఆచరించ వచ్చు. ఈ మంత్ర  జపము వలన సూర్యోపనిషత్తు యొక్క ఫలశ్రుతిలో జెప్పబడిన అన్ని పలితములు పొందగలరు.

## సూర్య బీజ మంత్రము
::సూర్య బీజ మంత్రము 


ఓం, హ్రాం,  హ్రీం,  హ్రోం,  సః, 
 సూర్యాయ  నమః


## ఇది కూడా చూడండి
:* సూర్య నమస్కారాలు
:* సూర్యోపనిషత్తు
:* ఆదిత్య హృదయం

## మూలాలు

వర్గం:హిందూ సాంప్రదాయాలు
వల్లీ దేవి

**వల్లీ దేవి**, హిందూ దేవత. సుబ్రహ్మణ్యస్వామి వారి భార్య. ఆమె  విష్ణువు, లక్ష్మీదేవిల కుమార్తె అని కూడా అంటారు.

వల్లీ దేవిని తమిళనాడు, కేరళ రాష్ట్రాల్లోని గిరిజన ప్రజలు ఎక్కువగా  పూజిస్తారు. విదేశాల్లోనూ వల్లీదేవిని కొలుస్తారు. శ్రీలంకలోని రోడియా, వెడ్డా జాతులకు చెందిన ప్రజలు కూడా వల్లీదేవి ఆరాధన చేస్తుంటారు.

కాట్పాడీ మండలంలోని వల్లీమలై గ్రామంలో ఉండే సరస్సులోని నీటితోనే వల్లీ దేవి సుబ్రహ్మణ్యేశ్వర స్వామి వారి దప్పిక తీర్చిందని ప్రతీతి. ఇప్పటికీ ఆ తటాకాన్ని చాలా పవిత్రంగా భావిస్తారు భక్తులు. ఈ సరస్సు ఆరుబయటే ఉన్నా, సూర్యకిరణాలు చేరకపోవడం విశేషం. వెడ్డా జాతి ప్రజలు ఎక్కువగా నివాసం ఉండే శ్రీలంకలోని కాట్రగామా ప్రాంతంలో వల్లీ దేవి గుడి ఉంది. సుబ్రహ్మణ్యేశ్వర స్వామి గుడి ఇక్కడి ఒక కొండపై ఉంది.

## జననం
పూర్వకాలంలో దక్షిణ భారతదేశంలోని పర్వతాలను వివిధ గిరిజన  తెగలు పాలించేవి. కురవర్ తెగకు రాజైన నంబి రాజన్, ఆమె భార్య పర్వతాలకు దేవుడైన మురుగన్ ను ఆడ సంతానం కావలని ప్రార్ధిస్తారు.  దాని ఫలితంగా వారికి వల్లి అనే ఆడపిల్ల దొరుకుతుంది. ఆ గిరిజన తెగకు యువరాణిగా పెరుగుతుంది ఆమె. కొన్ని పురాణాల ప్రకారం ఒక సాధువు చూపు ఒక జింకపై ప్రసరించడంతో వల్లీదేవి జన్మించింది.

వల్లీదేవి పూర్వ జన్మలో దేవసేన(సుబ్రహ్మణ్యేశ్వర స్వామి వేరే భార్య) తోబుట్టువు. వీరిద్దరూ విష్ణువు, లక్ష్మీదేవిల కుమార్తెలు. ఆ జన్మలో వారిద్దరూ సుబ్రహ్మణ్యేశ్వరస్వామిని వివాహం చేసుకునేందుకు ఘోర తపస్సు చేస్తారు. వారిని తరువాతి జన్మలో పెళ్ళి చేసుకుంటానని స్వామి వరం ఇస్తాడు. ఆమె చిన్నతనంలో దేవ ఋషి నారదుడు, తండ్రి నంబి రాజన్ తో వల్లీదేవి మురుగన్ భార్య అని చెప్తాడు.

శ్రీలంక పురాణాల ప్రకారం కటరగమా ప్రదేశంలో వెడ్డా తెగలో వల్లీదేవి కథ జరిగింది. అయితే దక్షిణభారత పురాణాలు మాత్రం  సురపద్మన్ తో యుద్ధ సమయంలో తన సేనలను నిలిపిన ప్రదేశం కటరగమా ప్రదేశం అని చెబుతోంది.

## దైవత్వ ప్రకటన
కుడి|thumb|ఉభయ దేవేరులు దేవసేన(చిత్రంలో కుడి పక్క ఉన్న అమ్మవారు), వల్లీదేవి(ఎడమ వైపు)లతో సుబ్రహ్మణ్యేశ్వరస్వామి.

## మూలాలు

వర్గం:హిందూ దేవతలు
థామస్ జెఫర్సన్

థామస్ జెఫర్సన్  (April 13 [O.S. April 2] 1743 – July 4, 1826) అమెరికా దేశానికి చెందిన మూడవ అధ్యక్షుడు, అమెరికా దేశ వ్యవస్థాపక పిత్రులుగా పిలువబడే ఐదుగురిలో ఒకరు.వీరు   అమెరికా దేశ "స్వాతంత్ర్య ప్రకటన"ను రచించారు. 1801 నుండి 1809  వరకు మూడవ అధ్యక్షుడిగా పనిచేసారు. అంతకు ముందు జాన్ ఆడమ్స్ అధ్యక్షుడిగా వున్న సమయంలో 1797 నుండి 1801 వరకు ఉపాధ్యక్షుడిగా పనిచేసారు. జెఫర్సన్ ముఖ్యంగా ప్రజాస్వామ్యం, ప్రజా ప్రభుత్వం, మానవ హక్కుల గురించి అమెరికా ప్రజలలో చైతన్యాన్ని కలిగించి అప్పటి వరకు బ్రిటీషు ప్రభుత్వంలో భాగమైవున్న అమెరికాకు స్వాతంత్ర్యం పొందుటలో ప్రముఖ పాత్ర వహించారు. 

జెఫర్సన్ పూర్వీకులు ఆంగ్లేయులు. వర్జీనియా లో పుట్టి అక్కడే చదువుకున్నాడు. జెఫర్సన్ న్యాయవాద విద్యను అభసించి బానిసల విముక్తి కొరకు పోరాడాడు. అమెరికా విప్లవ సమయంలో వర్జీనియా రాష్ట్రానికి ప్రాతినిధ్యం వహించి మతస్వేచ్చతో కూడిన చట్టాన్ని రూపొందించారు. అమెరికా దేశ మంత్రిగా ఫ్రాన్సులో పనిచేసారు. అమెరికా దేశ మొట్టమొదటి రాజ్యాంగ కార్యదర్శిగా 1790-93 వరకు మొదటి అధ్యక్షుడు జార్జి వాషింగ్టన్ అధ్యక్షతన పనిచేసారు.  జెఫర్సన్, జేమ్స్ మాడిసన్ కలిసి ఫెడరలిస్టు పార్టీకి వ్యతిరేకంగా డెమోక్రాటిక్-రిపబ్లికన్ పార్టీని నిర్వహించారు 

జెఫర్సన్కు  ఎన్నో శాస్త్రాల్లో పాండిత్యం వున్నది.  
గణితము,ఉద్యాన వన నిర్వహణ,   భూమి యొక్క కొలతలు చూడడం, భవన నిర్మాణములోను ప్రావీణ్యం వున్నది. జెఫర్సన్కు మతానికి, తత్వశాస్త్రానికి సంబంధించి లోతైన అవగాహన వుండడం వలన అమెరికన్ ఫిలాసఫికల్ సొసైటీకి అధ్యక్షుడిగా పని చేసారు. జెఫర్సన్ కు భాషా పరిజ్ఞానానికి సంబంధించిన శాస్త్రం పట్ల కూడా అవగాహన వున్నది. ఎన్నో భాషలలో ప్రావీణ్యం కూడా వున్నది. జెఫర్సన్ యూనివర్సిటీ ఆఫ్ వర్జీనియాని స్థాపించారు. ప్రభుత్వ పదవులనుండి విరమణ పొందిన తరువాత పేరుపొందిన ప్రముఖులతో ఉత్తర ప్రత్యుత్తరాలు కొనసాగించారు. జెఫర్సన్ రచించిన ఒకే ఒక పుస్తకం "నోట్స్ ఆన్ ది స్టేట్ ఆఫ్ వర్జీనియా" 1800 సంవత్సరానికి ముందు వచ్చిన పుస్తకాలలో ముఖ్యమైనదిగా పేరుగాంచింది. 

జెఫర్సన్ వద్ద ఎన్నో తోటలు వుండేవి. వాటి నిర్వహణకు కొన్ని వందల మంది బానిసలు అతని వద్ద పనిచేస్తుండేవారు. చాలా మంది చరిత్రకారుల అభిప్రాయం ప్రకారం అతని భార్య 1782లో మరణించిన  తరువాత అతని వద్దనున్న బానిస "సేలీ హెమింగ్స్" తో శారీరక సంబంధం వుండేదని అతని ద్వారా ఆమెకు ఒక బిడ్డ కూడా జన్మించాడని వారు తెలిపారు.

## Bibliography
**Scholarly studies**

వర్గం:అమెరికా సంయుక్త రాష్ట్రాల అధ్యక్షులు
వర్గం:అమెరికా రాజకీయ నాయకులు
మాధవరం కృష్ణారావు

**మాధవరం కృష్ణారావు,** తెలంగాణ రాష్ట్ర రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున కూకట్‌పల్లి శాసనసభ నియోజకవర్గం శాసనసభ్యుడిగా ప్రాతినిధ్యం వహిస్తున్నాడు. 
## జననం
కృష్ణారావు 1967, ఫిబ్రవరి 19న నారాయణరావు, సక్కుబాయి దంపతులకు తెలంగాణ రాష్ట్రం, రంగారెడ్డి జిల్లాలోని  కూకట్ పల్లిలో జన్మించాడు. 9వ తరగతి వరకు చదువుకున్నాడు.

## వ్యక్తిగత జీవితం
కృష్ణారావుకు లక్ష్మీబాయితో వివాహం జరిగింది. వారికి ఒక కుమారుడు, ఒక కుమార్తె ఉన్నారు.

## రాజకీయ జీవితం
కృష్ణారావు కూకట్ పల్లి జిహెచ్ఎంసి  వైస్ చైర్మన్ గా పనిచేశాడు. 46 సంవత్సరాల వయస్సులో 2014లో తెలుగుదేశం పార్టీ తరపున కూకట్‌పల్లి శాసనసభ నియోజకవర్గం నుంచి పోటీచేసి, తెలంగాణ రాష్ట్ర సమితి అభ్యర్థి గొట్టిముక్కల పద్మారావు పై గెలుపొందాడు. అటుతర్వాత తెలంగాణ రాష్ట్ర ముఖ్యమంత్రి కల్వకుంట్ల చంద్రశేఖరరావు చేస్తున్న అభివృద్ధిని చూసి 2015, మే 30న తెలుగుదేశం పార్టీకి రాజీనామా చేసి, తెరాసలో చేరాడు. మాధవరం కృష్ణారావు 2018 అసెంబ్లీ ఎన్నికల్లో తెలంగాణ రాష్ట్ర సమితి పార్టీ తరపున కూకట్‌పల్లి నియోజకవర్గం నుండి పోటీ చేసి రెండవసారి ఎమ్మెల్యేగా గెలిచాడు. ఆయన 2018లో శాసనసభలో పబ్లిక్ ఎస్టిమేట్స్ కమిటీ (పీఈసీ) సభ్యుడిగా ఉన్నాడు.

కృష్ణారావు 2023 శాసనసభ ఎన్నికల్లో 70387 ఓట్ల భారీ మెజారిటీతో గెలిచాడు.

## మూలాలు

వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ రాజకీయ నాయకులు
వర్గం:రాజకీయ నాయకులు
వర్గం:జీవిస్తున్న ప్రజలు
వర్గం:రంగారెడ్డి జిల్లా రాజకీయ నాయకులు
వర్గం:1967 జననాలు
వర్గం:రంగారెడ్డి జిల్లా వ్యక్తులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:పార్టీలు ఫిరాయించిన రాజకీయ నాయకులు
వర్గం:తెలంగాణ శాసన సభ్యులు (2023)
సోమప్ప దేవాలయం, సోమవరం

right|thumb|సోమప్ప దేవాలయం
**సోమప్ప దేవాలయం** సూర్యాపేట జిల్లా, నేరేడుచర్ల మండలం , సోమవరం, బూర్గుల తండా గ్రామ పంచాయతీ పరిధిలో ఉంది. ఈ శివాలయాన్ని సుమారు 2 వేల సంవత్సరాల క్రిందట నిర్మించారు. ఈ ప్రదేశంలో భృగు మహర్షి తపస్సు చేశాడని చెబుతుంటారు.  భృగుమహర్షి తపస్సు చేసిన ప్రదేశం కావడంతో ఇక్కడ కొలువుదీరిన స్వామిని భృగుమాలికేశ్వర స్వామి అని కూడా అంటారు. ఈ సోమప్ప దేవాలయం మూసీ నది ఒడ్డున ఉంది.. మూసినదిలో స్నానమాచరించడము ద్వారా సకల పాపాలు నశిస్తాయని భక్తుల నమ్మకం. మూసీ నది అవతలి వైపున గంగామాత విగ్రహం కూడా ఉంది. పిల్లలు కలగనివారు ఈ అమ్మవారి దగ్గర ఉంచిన ఫలమును భక్తితో స్వీకరించి ఆరగిస్తే తప్పకుండా పిల్లలు కలుగుతారని భక్తుల గట్టి విశ్వాసం.

## ఆలయ చరిత్ర
ఒకనాడు మునులందరు కలిసి భూలోకంలో ఒక మహాయజ్ఞం చేయాలని నిర్ణయించుకొని, ఆ యజ్ఞానికి బ్రహ్మ, విష్ణు, మహేశ్వరులలో ఎవరినో ఒకరిని పిలవాలనుకుంటారు. మునులంతా తమకు ఆరాధ్య దైవాలయిన త్రిమూర్తుల పేర్లను తలా ఒకరు సూచించారు. ఎవరిని ఈ యజ్ఞానికి పిలిస్తే బాగుంటుందో నిర్ణయించే బాధ్యతను బృగుమాలికా మునికి అప్పగించారు. అప్పుడు బ్రహ్మ, విష్ణు, మహేశ్వరులలో ఎవరు సాధ్వికుడు అని తెలుసుకోవడానికి బృగుమాలికా ముని త్రిమూర్తుల దగ్గరికి బయలుదేరాడు. మొదటగా బ్రహ్మ వద్దకు వెళ్ళగా బ్రహ్మ బృగుమహర్షిని పట్టించుకోకుండా నిర్లక్ష్యం చేయడంతో, భూలోకంలో ఎట్టి పరిస్థితుల్లో నీకు పూజలు చేసేవారు ఉండరని, నీకు పూజలందుకునే యోగ్యం లేదని శపిస్తాడు. అక్కడినుండి శివుని వద్దకు వెళ్ళగా, పార్వతీదేవి నాట్యానికి మైమరచిన శివుడు మునిని పట్టించుకోకపోవడంతో నీ రూపంలో కాకుండా లింగ రూపంలో భూలోకంలో పూజలు అందుకుంటావని శపిస్తాడు. అటుతరువాత విష్ణు దగ్గరికి వెళుతాడు. మహర్షిని కన్నెత్తి కూడా చూడకుండా లక్ష్మీదేవితో ఆటలాడుతున్న విష్ణువు వక్షస్థలంపై తన్నడంతో వక్షస్థలంపై ఉన్న లక్ష్మీదేవి అలిగి వెళ్ళిపోతుంది. కోపం వచ్చినా ఆపుకున్న విష్ణువు ఏమి అనలేక మన్నించండి మహాముని అంటూ మీ పాదానికి దెబ్బ తగిలిందా అంటూ మహర్షి పాదాలను నొక్కుతుంటాడు. అరికాలిలో ఉన్న మహర్షి మూడో కన్నును చిదిమేయడంతో జ్ఞానోదయం అయిన మహర్షి తనా తప్పును తెలుసుకుంటాడు. తన ఆరాధ్య దైవమైన ప్రార్దించుకుంటూ యజ్ఞం చేస్తాడు. ముల్లోకాలను తిరుగుతూ వచ్చి కలియుగ ప్రారంభంలో ఒక రోజున మహర్షి ముచుకుందా నది (మూసీ నది) లో స్నానం చేసి వచ్చి జపం చేస్తుండగా అకస్మాత్తుగా జపమాల చేతినుంచి జారి నేలపై పడుతుంది. జపమాలను ఆకర్షించిన ప్రదేశాన్ని అత్యంత పవిత్రమైన ప్రదేశంగా గుర్తించి, తమ ఆరాధ్య దైవమైన శివున్ని లింగరూపంలో ప్రతిష్టింపజేశాడు. అందువల్లే ఈ స్వామిని భృగుమాలికా సోమేశ్వరుడు అంటారు.

## ప్రత్యేకత
ఇక్కడ ప్రతి సంవత్సరం జరిగే శివరాత్రి ఉత్సవాలకు  మూడు జిల్లాల నుండి భక్తులు వచ్చి, స్వామివారిని దర్శించుకుంటారు.

## మూలాలు

వర్గం:దేవాలయాలు
వర్గం:తెలంగాణ దేవాలయాలు
వర్గం:శివాలయాలు
వర్గం:సూర్యాపేట జిల్లా దేవాలయాలు
నందినీ రెడ్డి

**నందినీ రెడ్డి** (జననం: 4,మార్చి 1980) ఒక భారతీయ చలనచిత్ర దర్శకురాలు. ఈమె అలా మొదలైంది అనే సినిమాతో తన దర్శకవృత్తిని ప్రారంభించింది.

## ప్రారంభ జీవితం
నందినీ రెడ్డి 1980లో  హైదరాబాదులో జన్మించింది. ఈమె తండ్రి భరత్ వి.రెడ్డి బెంగళూరులో ఛార్టర్డ్ అకౌంటెంటుగా స్థిరపడ్డాడు. వీరి కుటుంబం చిత్తూరు జిల్లా నుండి వచ్చింది. ఈమె తల్లి రూపారెడ్డి వరంగల్లు జిల్లాకు చెందిన ఆడపడుచు. నందినీ రెడ్డి సోదరుడు ఉత్తమ్‌రెడ్డి హైదరాబాదులో రాయలసీమ రుచులు పేరుతో రెస్టారెంట్లను నడుపుతున్నాడు. ఈమె తన ప్రాథమికవిద్యను సికిందరాబాదులోని సెయింట్ ఆన్స్ హైస్కూలు లోను, డిగ్రీని కోఠిలోని ఉమెన్స్ కాలేజీలోను పూర్తిచేసింది. తరువాత న్యూఢిల్లీలోని జవహర్ లాల్ నెహ్రూ యూనివర్సిటీ నుండి అంతర్జాతీయ రాజకీయాలలో పోస్టుగ్రాడ్యుయేట్ డిగ్రీని పొందింది. ఈమె విద్యార్థి దశలోనే నాటకాలలోను, వకృత్వంలోను, క్రికెట్ క్రీడలోను క్రియాశీలకంగా ఉండేది. ఈమె "అదుర్స్" అనే టి.వి.టాలెంట్ షోలో న్యాయనిర్ణేతగా వ్యవహరించింది.

## వృత్తి
ఈమె ఒక మిత్రుని ద్వారా గుణ్ణం గంగరాజుకు పరిచయమయ్యింది. అతనివద్ద దర్శక విభాగంలో లిటిల్ సోల్జర్స్ సినిమాకు పనిచేసింది. లిటిల్ సోల్జర్స్ తరువాత ఛాయాగ్రాహకుడు ఎల్లోర్ రసూల్ ద్వారా కృష్ణవంశీ కి పరిచయం చేయబడింది. కానీ కృష్ణవంశీ ఆమెను తన టీంలో చేర్చుకోలేదు. ఒక సంవత్సరం ఖాళీగా ఉన్న తర్వాత ఈమెకు కన్నడ చిత్రం "శాంతి శాంతి శాంతి"లో పనిచేయడానికి అవకాశం లభించింది. 
రమ్యకృష్ణ ఒత్తిడి చేయడంతో కృష్ణవంశీ ఈమెను తన తరువాతి సినిమా చంద్రలేఖలో తీసుకున్నాడు. ఆ తరువాత ఈమె కృష్ణవంశీ టీంలో ముఖ్యవ్యక్తిగా మారిపోయి చంద్రలేఖ నుండి శక్తి (అంతఃపురం సినిమాకు హిందీ రీమేక్) వరకు దర్శకత్వశాఖలో పనిచేసింది. పిమ్మట కృష్ణవంశీ ఈమెను దగ్గుబాటి సురేష్‌బాబు కు పరిచయం చేయడంతో సురేష్ ప్రొడక్షన్స్ లో మూడు సంవత్సరాలు పనిచేసింది. ఈమె సురేష్ ప్రొడక్షన్స్ సినిమా ఒక దానికి దర్శకురాలిగా పనిచేయవలసి ఉంది కానీ కారణాంతరాలవల్ల అది కార్యరూపం దాల్చలేదు.

## ఫిల్మోగ్రఫీ

### నటించినవి
# ప్రియతమా నీవచట కుశలమా (2013)

## అవార్డులు
* 2010 అలా మొదలైంది సినిమాకునంది ఉత్తమ నూతన దర్శకురాలుగా నంది పురస్కారం 
* 2011 అలా మొదలైంది సినిమాకు హైదరాబాద్ టైమ్స్ ఫిలిం అవార్డ్స్ - ఉత్తమ స్క్రీన్ ప్లే

## మూలాలు

## బయటిలింకులు
* 

వర్గం:తెలుగు సినిమా మహిళా దర్శకులు
వర్గం:జీవిస్తున్న ప్రజలు
వర్గం:నంది ఉత్తమ  దర్శకులు
వర్గం:తెలంగాణ సినిమా దర్శకులు
వర్గం:హైదరాబాదు జిల్లా మహిళా సినిమా దర్శకులు
వర్గం:1980 జననాలు
బిబిసి వారి 100 మంది మహిళలు

***100 మహిళలు***  అనేది బిబిసి విడుదల చేసే జాబితా. 2013లో మొదలైన ఈ సిరీస్ లో ప్రతీ సంవత్సరం అంతర్జాతీయంగా 100 మంది మహిళలను ఎంపిక చేసి, జాబితాగా వేస్తారు. ఈ సిరీస్ ద్వారా 21వ శతాబ్దంలో మహిళల పాత్ర తెలుస్తుంది. ప్రతీ ఏటా లండన్, మెక్సికో నగరాల్లో బిబిసి ఈ విషయమై కార్యక్రమాలను కూడా నిర్వహిస్తుంది. బిబిసి జాబితాను ప్రచురించిన తరువాత మూడు వారాల సమయంలో మహిళల గురించి వార్తా కథనాలు, అంతర్జాల నివేదికలు, చర్చలు నిర్వహిస్తుంది. ప్రపంచవ్యాప్తంగా మహిళలు ఈ లిస్టు గురించి ట్విట్టర్ లో వ్యాఖ్యానిస్తారు. అలాగే  చర్చలు,  ఇంటర్వ్యూలు  చేసి  లిస్టుపై  అభిప్రాయాలు  వెల్లడిస్తారు.  అలా  ఖరారు  చేసిన  జాబితాను  బిబిసి  ప్రచురిస్తారు.  2013లో  మొదలైన  ఈ  జాబితా  ప్రచురణ, 2016లో కూడా కొనసాగింది.

## చరిత్ర
2012 ఢిల్లీ సామూహిక అత్యాచార ఉదంతం జరిగిన తరువాత బిబిసి కంట్రోలర్ లిలియేన్ లాండర్, బిబిసి ఎడిటర్ ఫియోనా క్రాక్, ఇతర  పాత్రికేయులు కలసి ప్రస్తుత సమాజంలో మహిళల విజయాలు,  సమస్యల గురించి ఒక సిరీస్ చేయాలని నిర్ణయించుకున్నారు. మహిళల గురించి మీడియాలో ఎక్కువగా కవరేజ్ కావడంలేదని వారు నిర్ధారించుకున్నారు. మార్చి 2013లో మహిళల గురించి, మహిళ నుంచి ఎక్కువ కథనాలు ప్రచురించాలని పెద్ద సంఖ్యలో మహిళా ప్రేక్షకులు బిబిసిని కోరారు.
## భారతీయ మహిళలు

## మూలాలు

## ఇతర లింకులు
* 100 Women at BBC Online
* BBC 100 Women at Wikimedia UK
*  at  – 21 November to 15 December 2016

వర్గం:CS1 maint: Unrecognized language
వర్గం:స్త్రీవాదం

*
ఫ్రెంచి విప్లవంలో స్త్రీల పాత్ర

thumb|1830లో ఫ్రెంచి విప్లవంలో పాల్గొన్న ప్రజలకు నాయకత్వం వహిస్తున్న లేడీ లిబర్టీ
ఫ్రెంచ్ విప్లవంలో స్త్రీలు ఎలా పాల్గొన్నారు, వారి ప్రభావం ఇప్పటికీ ఫ్రెంచి స్త్రీలపై ఎలా ఉందనేది చరిత్రకారులు 20వ శతాబ్దం నుంచీ చర్చిస్తూనే ఉన్నారు. విప్లవానికి ముందు ఫ్రాన్స్లో స్త్రీలకు రాజకీయ హక్కులు  లేవు. వారిని పాసివ్ పౌరులుగానే లెక్కిస్తూ వచ్చారు. పురుషులపై ఆధారపడటం మాత్రమే స్త్రీ చేయగలిగే ఉత్తమమైన పనిగా అప్పటి ఫ్రెంచి సమాజం భావించేది. కానీ ఈ పరిస్థితి అత్యంత ఆశ్చర్యకరంగా, నాటకీయంగా మారిపోయింది. అప్పటి నుంచీ స్త్రీవాదం ముందుకి  వచ్చిందని చెప్పాలి. సామాజిక, రాజకీయ మార్పుల కోసం జరుగుతున్న పోరాటంలో భాగంగా పారిస్లో స్త్రీవాదం తెరపైకి వచ్చింది. మొదట పురుషులతో సమానత్వాన్ని కోరిన స్త్రీలు, పోను పోనూ  పురుషాధిక్యతకు అంతం కావాలని పోరాటం ప్రారంభించారు. వారి పోరాటానికి కరపత్రాలూ, విమెన్ క్లబ్బులూ వేదికలుగా నిలిచాయి. ముఖ్యంగా ఆ సమయంలోనే ప్రారంభమైన సొసైటీ ఆఫ్ రివల్యూషనరీ రిపబ్లికన్ విమెన్ అనే రాజకీయ క్లబ్ ప్రత్యేక వేదికగా చెప్పుకోవాలి. అయితే అక్టోబరు 1793లో జేకొబిన్ క్లబ్ మిగిలిన విమెన్ క్లబ్బులన్నింటినీ రద్దు చేసి, వాటి నాయకులందరినీ అరెస్టు చేయడంతో విప్లవాన్ని అణిచివేశారు. రాణి మేరీ యాంటోనేట్టే రాజ్య వ్యవహారాల్లో జోక్యం కల్పించుకోవడాన్ని అప్పటి సంప్రదాయ పురుషాధిక్య భావన ఉన్నవారు జీర్ణించుకోలేకపోయారు. ఒక దశాబ్దం తరువాత నెపోలియన్ ప్రవేశపెట్టిన ఫ్రెంచి సివిల్ కోడ్ లో స్త్రీలనో రెండో తరగతి పౌరులుగానే ప్రకటించారు.
thumb|ఒక చర్చికి చెందిన దేశభక్తులైన మహిళల క్లబ్

## స్త్రీల సంప్రదాయ పాత్రలు
విప్లవానికి ముందు ఫ్రాన్స్ లో మహిళలకు రాజకీయ హక్కు లేదు. వారికి ఓటు హక్కుగానీ, రాజకీయ కార్యాలయాన్ని నడిపే హక్కుగానీ లేదు. పురుషులపై ఆధారపడటమే స్త్రీలు చేయగలిగిన అత్యుత్తమ పనిగా అప్పటి సమాజ భావన. వారిని రెండో తరగతి పౌరులుగా, పాసివ్ పౌరులుగా లెక్కించేవారు. ఈ నియమాలన్నిటినీ పురుషులే రూపొందించి, ఆడవారికి విధించేవారు. అప్పటి రాజకీయ పరిస్థితుల్లో స్త్రీలు పురుషాధిక్యాన్ని ఒప్పుకు తీరాల్సి వచ్చేది.

## Notes


వర్గం:ఫ్రెంచి విప్లవం
లక్ష్మీ కిరణ్

**లక్ష్మీ కిరణ్** (ములుగు లక్ష్మీనర్సింహారావు) తెలంగాణ రాష్ట్రానికి చెందిన రంగస్థల, టీవి, సినిమా నటుడు.

## జననం
లక్ష్మీకిరణ్‌ 1974, సెప్టెంబర్ 12న వెంకటరావు, అమృతాబాయి దంపతులకు తెలంగాణ రాష్ట్రం, సిద్ధిపేట జిల్లా, వర్గల్ మండలంలోని వేలూరు లో జన్మించాడు.

## విద్యాభ్యాసం
బాల్య విద్య వేలూర్‌లోనే చదివిన లక్ష్మీకిరణ్‌, హైదరాబాద్ కి వచ్చి సర్ధార్‌ పటేల్ కాలేజీలో డిగ్రీ పూర్తిచేశాడు. ఉస్మానియా విశ్వవిద్యాలయం లో ఎంఏ థియేటర్‌ఆర్ట్స్‌లో పట్టాపొందాడు.

## నాటకరంగం
లక్ష్మీ కిరణ్‌ ది కరణం కుటుంబం. దాంతో చిన్నప్పటినుండే తెలుగు సాహిత్యంపై పట్టు వచ్చింది. చిన్ననాటి తెలుగు గురువు నర్సయ్య సార్ ప్రోత్సాహంతో పద్యపఠనం, పద్య రచనలో మెళకువలు నేర్చుకున్నాడు. నటనపై మక్కువతో హైదరాబాద్‌లో అడుగుపెట్టాడు. డిగ్రీ పూర్తిచేసి, ఎంఏలో చేరాడు. అక్కడ విశ్వవిద్యాలయ నాటకాలలో నటించాడు. శాపగ్రస్తులు నాటకంలో నటించి ఉత్తమ నటుడి అవార్డు కూడా అందుకున్నాడు.

## టివీరంగం
కళారంగంపై మక్కువతో ఒడిదుడుకులను ఎదుర్కొని టీవీలో చిన్నచిన్న పాత్రలకు ఎంపికయ్యాడు. ఈటీవీలో తూర్పుకువెళ్లే రైలు, భార్యామణి, అంతఃపురం, చంద్రముఖి, నాపేరు మీనాక్షి, మా టీవీ లో అష్టాచెమ్మా, జెమిని టీవీలో ఫ్రెండ్స్, మమతల కోవెల వంటి సీరియల్స్ లో నటించాడు. కొత్తగా వస్తున్న ధారావాహికలలో కూడా నటిస్తున్నాడు. సువర్ణభూమి, పాల్‌కాన్, శ్రీరామ్‌చిట్స్‌ వంటి వ్యాపార ప్రకటనలలో నటించాడు.

ఎంతోమందిని ఆకట్టుకుంటున్న జబర్దస్త్ కార్యక్రమంలో రాకెట్ రాఘవ, చమ్మక్ చంద్ర, రచ్చ రవి, శకలక శంకర్ బృందాలలో విభిన్న పాత్రలు పోషిస్తూ ప్రేక్షకులను అలరిస్తున్నాడు.

## సినీరంగం
పవర్, గబ్బర్‌సింగ్-2, పిట్టగోడ, ఇంటలిజెంట్ ఇడియట్స్, ప్రేమంత సులువుకాదు, *[[ఓసీ]],*  హిందీలో ఇష్క్‌యే హైదరాబాద్ తదితర సినిమాల్లోనూ నటించాడు.

వెంకట లక్ష్మీనరసింహ క్రియేషన్స్ అనే బ్యానర్ తో నిర్మాణ సంస్థను స్థాపించి ప్రేమమయం అనే సినిమా తీశాడు.

## అవార్డులు
* 2007 పరుచూరి రఘుబాబు స్మారక నాటక పరిషత్తు లో ఖాజా పాషా రచించి, దర్శకత్వం వహించిన శాపగ్రస్తులు నాటకంలోని నటనకు ఉత్తమ నటుడు అవార్డు లభించింది
* 2009లో టీవీ నందీ అవార్డులకు గాను విప్రనారాయణ పాత్రకు నందీ అవార్డు లభించింది
* 2014లో నందీ అవార్డుల జ్యూరీ మెంబర్‌గా ఎన్నికయ్యాడు
* రకరకాల వేదికలపై దాదాపు నూటయాభైకి పైగా అవార్డులు అందుకున్నాడు

## ఇతర వివరాలు
* AREA (Art Related Experimental Association)అనే నాటక సంస్థకి 2004 నుండి వ్వవస్థాపక సంయుక్త కార్యదర్శిగా గా ఉంటూ..అనేక నాటన ప్రదర్శనలిచ్చి, ఔత్సాహిక కళాకారులకి అవకాశాల్ని కలిపిస్తున్నాడు
* తెలంగాణ (సిద్దిపేట జిల్లా) గ్రామీణ ప్రాంతాల్లోని చిన్నారులకు నాటకరంగ గొప్పదనాన్ని, జీవితానికి నాటకం యొక్క అవసరాన్నీ.. దానివల్ల వ్యక్తిత్వవికాసాన్ని పొందేలా..వర్క్ షాప్ప్ ఏర్పాటు చేస్తున్నాడు

## మూలాలు

వర్గం:1974 జననాలు
వర్గం:జీవిస్తున్న ప్రజలు
వర్గం:తెలుగు సినిమా నటులు
వర్గం:తెలుగు సినిమా హాస్యనటులు
వర్గం:సిద్దిపేట జిల్లా సినిమా నటులు
వర్గం:సిద్దిపేట జిల్లా రంగస్థల నటులు
వర్గం:సిద్దిపేట జిల్లా టెలివిజన్ నటులు
లలిత (నటి)

**లలిత** భారతీయ సినిమానటి, నర్తకి. ఈమె **[[ట్రావెన్‌కోర్ సిస్టర్స్|ట్రావన్‌కోర్ సిస్టర్స్]] **గా ప్రసిద్ధి చెందిన లలిత, పద్మిని, రాగిణిలలో మొదటి సోదరీమణి.  
## విశేషాలు
ఈమె 1930, డిసెంబరు 12న కేరళ రాష్ట్రానికి చెందిన ట్రవన్కోర్ సంస్థానంలో తిరువనంతపురంలో గోపాలపిళ్లె, సరస్వతి అమ్మలకు జన్మించింది. ఈమె 1938లో  అదిథన్ కనవు అనే తమిళ చిత్రంద్వరా సినిమా రంగప్రవేశం చేసింది. ఈమె తెలుగు, మళయాలం, తమిళ, హిందీ చిత్రాలలో నటించింది. ఈమె చెల్లెళ్లు పద్మిని, రాగిణులు కూడా నర్తకులుగా, సినీనటులుగా రాణించారు. ఈమె తన సోదరీమణులతో కలిసి వెంపటి చినసత్యం వద్ద కూచిపూడి నృత్యం నేర్చుకుంది. ఈమె తన సోదరీమణులకంటే ముందుగా సినిమా రంగంలో ప్రవేశించింది. ఎక్కువగా మలయాళ సినిమాలలో నటించి వ్యాంపు పాత్రలలో ఎక్కువ పేరు సంపాదించింది. సినిమా నటి శోభన ఈమె మేనకోడలు. ఈమె 1983లో మృతి చెందింది.

## తెలుగు సినిమాల జాబితా
లలిత నటించిన తెలుగు చలనచిత్రాల పాక్షిక జాబితా:

## మూలాలు

## బయటి లింకులు
* 

వర్గం:1930 జననాలు
వర్గం:భారతీయ సినిమా నటీమణులు
వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
వర్గం:కేరళ సినిమా నటీమణులు
వర్గం:భరతనాట్య కళాకారులు
వర్గం:1983 మరణాలు
క్యూబాలో స్త్రీల హక్కులు

కుడి|thumb|ప్లాజా డె అర్మస్ బయట తన చుట్టతో, సంప్రదాయమైన రంగు రంగుల బట్టలలో ఫోజు ఇస్తున్న క్యూబాకు చెందిన వృద్ధురాలు
క్యూబా దేశం మహిళలకు, పురుషులతో సమానంగా రాజ్యాంగ హక్కులు ఇచ్చింది. ఈ దేశంలో ఆర్ధిక, రాజకీయ, సాంస్కృతిక హక్కులన్నింటిలో మాత్రమే కాక కుటుంబంలోనూ  మహిళలూ, పురుషులూ సమానం. క్యూబా రాజ్యాంగం లోని 44వ ఆర్టికల్ ప్రకారం "క్యూబా దేశం ఈ ఆర్టికల్ ద్వారా ఇచ్చే హామీ ఏంటంటే ప్రతీ మహిళకూ, పురుషులతో సమానంగా అవకాశాలు ఇవ్వడం ద్వారా దేశ అభివృద్ధిలో పాల్గొనేందుకు అవకాశం లభిస్తుంది." క్యూబా జాతీయ అసెంబ్లీలో దాదాపు 48.9% పార్లమెంట్ సీట్లు స్త్రీలకే కేటాయింటారు. రాజకీయాల్లో మహిళా అభ్యర్థులు పాల్గొనే విషయంలో 162 దేశాల్లో క్యూబా 6వ స్థానంలో నిలిచింది. ఒక సీటుకి ఒక అభ్యర్థి మాత్రమే ఉంటారు. అభ్యర్థిని జాతీయ అభ్యర్థిత్వ కమిషన్ ఎంపిక చేస్తుంది.

## మూలాలు

వర్గం:క్యూబా
వర్గం:స్త్రీవాదం
ఓం నమో వేంకటేశాయ

**ఓం నమో వేంకటేశాయ** కె. రాఘవేంద్రరావు దర్శకత్వంలో అక్కినేని నాగార్జున, అనుష్క శెట్టి, ప్రగ్య జైస్వాల్ తదితరులు నటించిన 2017 నాటి భక్తి రస చిత్రం.

## కథ
రాజస్థాన్ బంజారా ప్రాంతంలో జన్మించిన రామ చిన్ననాటి నుంచి దేవుడిని చూడాలనే ఆశయంతో చిన్నతనంలోనే ఇల్లు వదిలి వెళ్ళిపోతాడు. అనుభవానంద స్వామి అనే గురువు వద్ద శిష్యరికం చేసి ఓంకార మంత్రాన్ని పొందుతాడు. ఆ మంత్రాన్ని జపిస్తూ కఠోర తపస్సు చేస్తూంటే వటపత్ర శాయిగా వచ్చిన విష్ణువు కనికరించి కనిపిస్తాడు.

## నటీనటులు
* రామా/ హాథీరాం బావాజీ గా అక్కినేని నాగార్జున
* వేంకటేశ్వర స్వామి గా సౌరబ్ జైన్
* అనుష్క శెట్టి
* గోవింద రాజులు గా రావు రమేశ్
* సంపత్ రాజ్
* వెన్నెల కిశోర్
* గుండు సుదర్శన్
* అనుభవానంద స్వామి గా సాయి కుమార్
* బ్రహ్మానందం
* సుధీర్ 
* రాంప్రసాద్ 
* **పాటల జాబితా.**
* వేయి నామాల వాడ , రచన: వేదవ్యాస్ , గానం.రమ్యబెహ్ర .
* ఆనందం , రచన: చంద్రబోస్ , గానం.శరత్ సంతోష్, శ్వేతా పండిట్.
* అఖిలాండ కోటి బ్రహ్మాండ , రచన: వేదవ్యాస్.గానం.శరత్ సంతోష్ , శ్రీనిధి.
* బ్రంహాండ బాండముల , రచన : వేదవ్యాస్.గానం . కీరవాణి.
* కలియుగ వైకుంఠ పురి , రచన: వేదవ్యాస్ . గానం.ఎస్.పి.బాలసుబ్రహ్మణ్యం , శ్రీనిధి , రమ్య బెహరా.
* వయ్యారి కళా హంసిక , రచన: శివశక్తి దత్త , డాక్టర్ రామకృష్ణ. గానం. రేవంత్ , సునీత.
* అండ పిండ , రచన: వేదవ్యాస్, గానం.బాలాజీ, మునిరాజు, స్నేహ, మోహన భోగరాజు .
* కమనీయం కడు రమణీయం , రచన: రామజోగయ్య శాస్ర్తి.గానం.ఎస్ పి బాలసుబ్రహ్మణ్యం
* గోవిందా హరి గోవిందా, రచన: వేదవ్యాస్.గానం.ధనుంజయ, టి.శ్రీనిధి .
* బ్రంహోత్సవ , రచన: వేదవ్యాస్ , గానం: టీ.శ్రీనిధి
* పరీక్ష , రచన: అనంత శ్రీరామ్ , గానం. శంకర్ మహదేవన్.
* మహా పద్మ  సాద్మీ, రచన: వేదవ్యాస్, గానం.సాకేత్.

## మూలాలు

వర్గం:2017 తెలుగు సినిమాలు
వర్గం:అక్కినేని నాగార్జున సినిమాలు
వర్గం:తెలుగు పౌరాణిక సినిమాలు
వర్గం:తెలుగు జీవితచరిత్ర సంబంధమైన సినిమాలు
వర్గం:కె.రాఘవేంద్రరావు దర్శకత్వం వహించిన సినిమాలు
ఎ. జీవన్‌రెడ్డి

**ఆశన్నగారి జీవన్‌రెడ్డి** తెలంగాణ రాష్ట్రం రాజకీయ నాయకుడు, శాసనసభ్యుడు. భారత్ రాష్ట్ర సమితి నుండి ఆర్మూర్ శాసనసభ నియోజకవర్గం ఎమ్మెల్యేగా ప్రాతినిథ్యం వహిస్తున్నాడు.

## జననం - కుటుంబ నేపథ్యం
జీవన్‌రెడ్డి 1976, మార్చి 7న వెంకటరాజన్న, రాజాబాయి దంపతులకు తెలంగాణ రాష్ట్రం నిజామాబాద్ జిల్లా, ఆర్మూరు మండలంలోని జంకంపేట్ గ్రామంలో జన్మించాడు.ఈయన తండ్రి వెంకట రాజన్న భారత జాతీయ కాంగ్రెస్ పార్టీ తరపున జంకంపేట్ గ్రామ ఉపసర్పంచ్ గా పనిచేయగా, మామ యల్ల రాములు కాంగ్రెస్ పార్టీ తరపున ఆర్మూరు ఎం.పి.పి. గా పనిచేశాడు.

## విద్యాభ్యాసం
ఈయన ఉస్మానియా విశ్వవిద్యాలయం నుండి న్యాయవాదిగా పట్టభద్రుడైన జీవన్‌రెడ్డి, నిజామాబాద్ బార్ కౌన్సిల్ సభ్యుడిగా పనిచేశాడు.

## వ్యక్తిగత జీవితం
జీవన్ రెడ్డికి రజితారెడ్డితో వివాహం జరిగింది. వారికి ఇద్దరు కుమార్తెలు అనౌషికా రెడ్డి, అనణ్య రెడ్డి ఉన్నారు.

## రాజకీయ ప్రస్థానం
ఎ. జీవన్‌రెడ్డి టీఆర్‌ఎస్‌ యువజన విభాగం జిల్లా అధ్యక్షుడు, ఆర్మూర్‌ నియోజకవర్గం ఇన్‌చార్జిగా పని చేసి 2014లో జరిగిన అసెంబ్లీ ఎన్నికల్లో తెలంగాణ రాష్ట్ర సమితి పార్టీ తరపున ఆర్మూర్ శాసనసభ నియోజకవర్గం నుండి పోటీచేసి  భారత జాతీయ కాంగ్రెస్ అభ్యర్థి కేతిరెడ్డి సురేష్‌రెడ్డిపై 13,964 ఓట్ల మెజారిటీతో గెలిచాడు. 2018లో జరిగిన తెలంగాణ ముందస్తు ఎన్నికలులో టిఆర్ఎస్ పార్టీ టికెట్ పై పోటీచేసి సమీప కాంగ్రెస్ పార్టీ అభ్యర్థి ఆకుల లలిత పై 28,795 ఓట్ల మెజారిటీతో గెలుపొందాడు.

తెలంగాణ రాష్ట్ర సమితి తరపున ప్రధాన వక్తగా, తెలంగాణ ప్రభుత్వం తరపున మాట్లాడటానికి వార్తా ఛానళ్ళలో అనేక చర్చలు, ప్రత్యక్ష చర్చలకు హాజరవుతున్నాడు.ఎ. జీవన్‌రెడ్డి 26 జనవరి 2022న టిఆర్ఎస్ పార్టీ, నిజామాబాదు జిల్లా అధ్యక్షుడిగా నియమితుడయ్యాడు.

## ఇతర వివరాలు
* ముఖ్యమంత్రి కల్వకుంట్ల చంద్రశేఖర్ రావు నేతృత్వంలో విదేశీ పర్యటనలో భాగంగా సింగపూర్, మలేషియా వంటి దేశాలను సందర్శించాడు.
* కల్వకుంట్ల తారక రామారావు తో కలిసి గ్రామ పంచాయతీ వ్యవస్థలో సంస్థాగత నిర్మాణం అధ్యయనం కోసం కేరళ రాష్ట్రంలోని తిరువనంతపురం మండలం సందర్శించాడు.
* తెలంగాణ ప్రభుత్వరంగ సంస్థల కమిటీ (పీయూసీ) చైర్మన్‌గా నియమితుడై, 2019 అక్టోబరు 31న పదవీ బాధ్యతలు స్వీకరించాడు.
*తన నియోజకవర్గ ప్రజల కోసం వివిధ సోషల్ నెట్‌వర్కింగ్ మీడియా ద్వారా తన ప్రజలతో నిరంతరం టచ్‌లో ఉంటాడు.
*ఎన్నికల ప్రచారంలో ఇచ్చిన హామీ మేరకు అధికారంలోకి వచ్చిన 3 నెలల స్వల్ప వ్యవధిలో పోచంపాడు నుంచి ఆర్మూరు వరకు ప్రతిష్టాత్మకమైన తాగునీటి పథకాన్ని ముఖ్యమంత్రి కల్వకుంట్ల చంద్రశేఖర్‌రావు చేతుల మీదుగా ప్రారంభించాడు.

## మూలాలు

వర్గం:తెలంగాణ రాష్ట్ర సమితి రాజకీయ నాయకులు
వర్గం:రాజకీయ నాయకులు
వర్గం:జీవిస్తున్న ప్రజలు
వర్గం:1976 జననాలు
వర్గం:నిజామాబాదు జిల్లా రాజకీయ నాయకులు
వర్గం:నిజామాబాదు జిల్లా నుండి ఎన్నికైన శాసన సభ్యులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:నిజామాబాదు జిల్లా న్యాయవాదులు
వర్గం:నిజామాబాదు జిల్లా వ్యాపారవేత్తలు
విశ్వనగరం

**విశ్వనగరం** (Viswa Nagar or Viswanagar) శ్రీ విశ్వయోగి విశ్వంజీ మహారాజ్ వారిచే స్థాపించబడిన ఒక ఆశ్రమ ప్రాంతం. ఇది జాతీయ రహదారి 16 మీద గుంటూరు - చిలకలూరిపేట మధ్యగల చినకొండ్రుపాడు గ్రామ పరిధిలో ఉన్నది.  ఈ ఆశ్రమానికి రెండు ప్రవేశద్వారాలు కలవు: అవి అనసూయ ద్వారం, అత్రి ద్వారం. ప్రకృతిసిద్ధమైన ఈ ప్రాంతం 18 ఎకరాల సువిశాల ప్రాంతంలో విస్తరించి; ప్రపంచ శాంతికి చెందిన వివిధ కార్యక్రమాలు నిర్వహించబడతాయి. దీనికి పశ్చిమంగా విస్తరించిన కొండవీడు పర్వత సానువుల నుండి తూర్పువైపునకు నీరు ప్రవహించి ఆశ్రమ ప్రాంతాన్ని పవిత్రం చేస్తాయి. 

## ఆశ్రమంలోని విశేషాలు
* **విశ్వమానవ సమైక్యతా స్థూపం** (Universal Integration pillar) : ఇది అష్టదళ పద్మాకారంలో సత్యం, శీలం, పవిత్రత, సమైక్యతలను చాటుతున్నది. ఈ మందిరం 98 అడుగుల ఎత్తు, 45 అడుగుల వ్యాసార్ధం కలిగి గోళాకారంలో ఎనిమిది ద్వారాలతో మహోన్నతంగా నిర్మించబడినది. హిందూ, క్రైస్తవ, శిక్కు, బౌద్ధ, జైన, జోరాష్ట్రియన్, ఇస్లాం మతాలకు ప్రతీకలుగా ఏడు ద్వారాలతోబాటు హేతువాదాన్ని కూడా మతంగా గుర్తించి దానికి ఒక ద్వారాన్ని ఏర్పాటు చేయడం విశేషం. శాంతికి ప్రతీకయైన చిత్రాన్ని లింగాకారంలో ఉన్న స్థూపపు శిఖరంపై ఉంచారు. దానిపైన పూర్ణకుంభం, త్రిశూలం దర్శనమిస్తాయి.
* **విశ్వగురుపీఠం** (Universal abode of Sri Viswamji) : ఇది స్వామీజీ వారి కార్యక్రమాలకు ప్రధాన కేంద్రం. 
* **దత్త పాదుకా మందిరం** : ఇందులో శ్రీ శ్రీధర్ మహరాజ్, శ్రీ షిర్డి సాయినాథుడు, శ్రీపాద శ్రీవల్లభుడు, శ్రీ నృశింహ సరస్వతి, శ్రీ వాసుదేవానంద సరస్వతి స్వామి, శ్రీ మాణిక్య ప్రభువు, గజానన మహరాజు మున్నగు గురువుల స్వరూపాలు స్థాపించబడ్డాయి.
* **అష్టసిద్ధి ఆడిటోరియం**
* **హోమశాల** (Place of offering worship to celestial Gods through fire). 
* **విశ్వయోగి వైద్య ఆరోగ్య సంస్థ** (Viswayogi Institute of Medical Sciences or VIMS) దీనిని ఏప్రిల్ 3, 2008 తేదీన భారత రాష్ట్రపతి అబ్దుల్ కలాం గారిచే ప్రారంభించబడినది.
* సరస్వతీ దేవి విగ్రహం.
* **శ్రీ కల్పవృక్ష వరసిద్ధి వినాయకుని దేవాలయం**
* **శ్రీ విశ్వ కుండలిని శ్రీనివాస సుబ్రహ్మణ్యస్వామి దేవాలయం**
* **గోశాల** : సుమారు 100 పైగా గోవుల సంరక్షణ ఆశ్రమ ప్రాంగణంలో చేపట్టబడ్డాయి. 
* **విశ్వంభరి** : భక్తుల సౌకర్యార్థం నిర్మించిన వసతిగృహాలు.
* **శాకంబరి** : భోజనశాల.

## కార్యక్రమాలు
* దత్తజయంతి
* గురుపౌర్ణమి
* విశ్వంజీ మహారాజ్ వారి జన్మదిన వేడుకలు : ప్రతి సంవత్సరం మార్చి 5వ తేదీన స్వామివారి జన్మదిన శుభసందర్భంగా వివిధ భక్తి, సాంస్కృతిక, సేవా కార్యక్రమాలు నిర్వహించబడతాయి.

## చిత్రమాలిక

File:Viswa1.jpg|thumb|విశ్వమానవ సమైక్యతా స్తూపం
File:Viswa2.jpg|thumb|విశ్వమానవ సమైక్యతా స్తూపం
File:Viswa3.jpg|thumb|విశ్వమానవ సమైక్యతా స్తూపం
File:Viswa4.jpg|thumb|విశ్వమానవ సమైక్యతా స్తూపం
File:Viswa5.jpg|thumb|విశ్వమానవ సమైక్యతా స్తూపం
File:Viswa6.jpg|thumb|విశ్వమానవ సమైక్యతా స్తూపం
File:Viswa7.jpg|thumb|విశ్వమానవ సమైక్యతా స్తూపం


## మూలాలు

## బయటి లింకులు
* విశ్వయోగి విశ్వంజీ వారి అధికారిక వెబ్ సైటు.

వర్గం:ఆశ్రమాలు
రాగిణి (నటి)

**రాగిణి** భారతీయ సినిమానటి, నర్తకి. ఈమె **[[ట్రావెన్‌కోర్ సిస్టర్స్|ట్రావన్‌కోర్ సిస్టర్స్]] **గా ప్రసిద్ధి చెందిన లలిత, పద్మిని, రాగిణిలలో చివరి సోదరీమణి. 
## విశేషాలు
ఈమె 1937, మార్చి 27న కేరళ రాష్ట్రానికి చెందిన ట్రవన్కోర్ సంస్థానంలో తిరువనంతపురంలో గోపాలపిళ్లె, సరస్వతి అమ్మలకు జన్మించింది. ఈమె తెలుగు, మలయాళం, తమిళ, హిందీ చిత్రాలలో నటించింది. అనేక నాటకాలలో కూడా నటించింది. ఈమె అక్కలులలిత, పద్మినిలు కూడా నర్తకులుగా, సినీనటులుగా రాణించారు. ఈమె తన సోదరీమణులతో కలిసి వెంపటి చినసత్యం వద్ద కూచిపూడి నృత్యం నేర్చుకుంది. సినిమా నటి శోభన ఈమె మేనకోడలు. ఈమె **మాధవన్ థంపి**ని వివాహం చేసుకుంది. ఈ దంపతులకు లక్ష్మి, ప్రియ అనే కుమార్తెలు కలిగారు. ఈమె భర్త ఈమెను వదిలి 1974లో అమెరికా వెళ్ళాడు. కానీ ఈమె కేన్సర్‌ బారిన పడ్డ తరువాత తిరిగి వచ్చాడు. ఈమె బ్రెస్ట్ క్యాన్సర్‌తో బాధపడుతూ 1976లో మృతిచిందింది.
## తెలుగు సినిమాల జాబితా
లలిత నటించిన తెలుగు చలనచిత్రాల పాక్షిక జాబితా:

## మూలాలు

## బయటి లింకులు
* 

వర్గం:1937 జననాలు
వర్గం:భారతీయ సినిమా నటీమణులు
వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
వర్గం:కేరళ సినిమా నటీమణులు
వర్గం:భరతనాట్య కళాకారులు
వర్గం:1976 మరణాలు